CELEX: 62019CN0046
Language: sk
Date: 2019-01-25 00:00:00
Title: Vec C-46/19 P: Odvolanie podané 25. januára 2019: Rada Európskej únie proti rozsudku Všeobecného súdu (tretia komora) z 15. novembra 2018 vo veci T-316/14, Kurdistan Workers’ Party (PKK)/Rada

18.3.2019   
            
            
               SK
            
            
               Úradný vestník Európskej únie
            
            
               C 103/17
            
         
      Odvolanie podané 25. januára 2019: Rada Európskej únie proti rozsudku Všeobecného súdu (tretia komora) z 15. novembra 2018 vo veci T-316/14, Kurdistan Workers’ Party (PKK)/Rada
      (Vec C-46/19 P)
      (2019/C 103/18)
      Jazyk konania: angličtina
      
         Účastníci konania
      
      
         Odvolateľka: Rada Európskej únie (v zastúpení: B. Driessen, S. Van Overmeire, splnomocnení zástupcovia)
      
         Ďalší účastníci konania: Kurdistan Workers' Party (PKK), Európska komisia, Spojené kráľovstvo Veľkej Británie a Severného Írska
      
         Návrhy odvolateľky
      
      Odvolateľka navrhuje, aby Súdny dvor:
      
                  —
               
               
                  zrušil napadnutý rozsudok Všeobecného súdu,
               
            
                  —
               
               
                  vydal konečné rozhodnutie o otázkach, ktoré sú predmetom tohto odvolania, a zamietol návrh PKK a
               
            
                  —
               
               
                  uložil PKK náhradu trov konania, ktoré Rade vznikli v súvislosti s týmto odvolaním a vo veci T-316/14.
               
            
         Odvolacie dôvody a hlavné tvrdenia
      
      Rada tvrdí, že Všeobecný súd v rámci napadnutého rozsudku pochybil v týchto ohľadoch:
      
                  —
               
               
                  prvý odvolací dôvod: Všeobecný súd nesprávne charakterizoval napadnuté rozhodnutia ako rozhodnutia podľa článku 1 ods. 6 (1),
               
            
                  —
               
               
                  druhý odvolací dôvod: Všeobecný súd dospel k nesprávnemu záveru, že rozhodnutia Spojených štátov nemôžu slúžiť ako podklad pre prvotné zaradenie do zoznamu,
               
            
                  —
               
               
                  tretí odvolací dôvod: Všeobecný súd nesprávne konštatoval, že Rada nevysvetlila, prečo sa domnieva, že rozhodnutia Spojených štátov a nariadenie britského Home Secretary sú rozhodnutiami príslušného orgánu v zmysle článku 1 ods. 4 spoločnej pozície 2001/931,
               
            
                  —
               
               
                  štvrtý odvolací dôvod: Všeobecný súd nesprávne uplatnil bod 55 rozsudku Súdneho dvora vo veci LTTE (2) na posudzovanú vec,
               
            
                  —
               
               
                  piaty odvolací dôvod: Všeobecný súd nesprávne uplatnil bod 71 rozsudku vo veci LTTE na posudzovanú vec,
               
            
                  —
               
               
                  šiesty odvolací dôvod: Všeobecný súd nesprávne uplatnil článok 1 ods. 4 spoločnej pozície 2001/931 a bod 55 rozsudku vo veci LTTE,
               
            
                  —
               
               
                  siedmy odvolací dôvod: Všeobecný súd nesprávne konštatoval, že Rada nemohla odpovedať na list PKK vo svojom vlastnom liste z 27. marca 2015.
               
            
         (1)  Spoločná pozícia Rady z 27. decembra 2001 o uplatňovaní špecifických opatrení na boj proti terorizmu (Ú. v. ES L 344, 2001, s. 93; Mim. vyd. 18/001, s. 217).
      
         (2)  Vec C-599/14 P, Rada/LTTE, EU:C2017:583.